GiliGold/VAD_KnessetCorpus huggingface dataset:
עודד פורר: המסגרת הכללית היא שמתוך אותם 6 מיליארד שקלים, אם ניקח, נניח, את כל העובדים במדינת ישראל שיצאו לחל"ת זה כ-800,000 עובדים, ואני אחשב את זה לפי הטבלאות של האוצר, אנחנו מגיעים בסך הכול ל-3.5-3 מיליארד שקלים.
עודד פורר: 3.5-3 מיליארד שקלים מתוך תקציב של 6 מיליארד שקל שהקצינו לטובת העניין, בוודאי מפנים מספיק כסף כדי לאפשר למעסיקים שכן לקחו ונכנסו מתחת לאלונקה – כמו שאומרים – בשימור העובדים, לתת להם את הפיצוי ההולם.
איתן גינזבורג: אבל, חבר הכנסת פורר - -
עודד פורר: דקה, אדוני.
איתן גינזבורג: הנושא החדש הוא - -
עודד פורר: הנושא נוגע לחצי מיליארד שקל של שימור עובדים.
עודד פורר: לכן חשוב להבין את המסגרת שבה אנחנו פועלים שהיא מסגרת של רצון לשמר עובדים.
עודד פורר: בסוף אחרי דיונים ולחצים הצליחו מתוך 6 מיליארד להקצות חצי מיליארד שקל לטובת שימור עובדים.
עודד פורר: היה לי חשוב להדגיש, אדוני, שאותם חצי מיליארד שקל הגיעו לא כטובה, אגב, כי יש תקציב, הוא קיים.
עודד פורר: אותו חצי מיליארד שקל יועד לטובת שימור עובדים.
עודד פורר: היה ויכוח על הניסוח גם בינינו לבין שר האוצר.
עודד פורר: הנכונות של שר האוצר ומשרד האוצר לזוז פה מילימטר הייתה מאוד קטנה.
עודד פורר: בסוף כל התזוזה של משרד האוצר היה מוכן לה זה שהם יחליטו בהחלטת ממשלה, ואחר כך את החלטת הממשלה הם יביאו לאישור הוועדה – ותתקן אותי היועצת המשפטית אם אני טועה.
עודד פורר: זה מעט מדי, זה בכלל לא נוגע לסעיף עצמו וגם לא לתכלית הסעיף שביקשנו.
עודד פורר: בסוף מדובר פה בסוג של מין שלא במינו.
עודד פורר: החלטת ממשלה שתאושר על-ידי הכנסת – לא לזה התכוון המשורר גם בסעיף עצמו שאותו ניסחנו.
עודד פורר: לכן כשאתה מגיע לכל המכלול הזה ברור לחלוטין שמדובר פה בנושא חדש, וככל שמדובר פה בנושא חדש, לדעתי, חצי מיליארד השקלים האלה צריכים לבוא בחקיקה נפרדת ולא במסגרת החלטת ממשלה שתאושר על-ידי ועדת הכספים כשגם בהחלטת הממשלה אומר שר האוצר באמצעות היועץ המשפטי של משרדו: לא כל החצי מיליארד שקלים יוקצו לשימור עובדים, אלא נשתדל שחלק נכבד יוקצה.
עודד פורר: כשאתה שואל מה החלק הנכבד אף אחד לא אומר לך מהו החלק הנכבד.
עודד פורר: גם 100 מיליון שקלים זה סכום נכבד, גם 50 מיליון שקלים הם סכום מכובד שאי אפשר להקל בו ראש וגם 10 מיליון שקלים.
עודד פורר: אבל לא לכך התכוונה הוועדה.
עודד פורר: ברגע שהשאירו את זה חלק נכבד, ואמרו שיעשו את זה בהחלטת ממשלה, ברור לחלוטין שזה לא הנושא, זה נושא אחר לגמרי.
עודד פורר: לכן ראוי שהיה מגיע בהצעת חוק נפרדת עם התקציב הנפרד.
עודד פורר: לתוך העניין הזה אני יכול לגזור עוד הרבה טענות ומענות לגבי החוק עצמו שכל כולו לא ממלא את תכליתו הראויה.
עודד פורר: ככל שהוא לא ממלא את תכליתו הראויה אז ברגע שיש סעיף שנוגע לתכלית אחרת ואיתו צריך לעבוד, ברור לחלוטין שמדובר כאן בנושא חדש.
עודד פורר: אני גם בטוח שחברי הוועדה שנוכחים כאן – וחלקם אולי ירצו לנמק את עמדתם בעניין הזה – יתמכו בעמדתי מהסיבה הפשוטה שגם הם, קואליציה כאופוזיציה, סבורים שצריך להיות תקציב מכובד יותר לטובת שימור עובדים, סבורים שמתוך התקציב הזה התקציב לשימור עובדים הוא חשוב מאוד וגם צריך להיות מוצע בצורה רצינית.
עודד פורר: אגב, בדיונים בוועדה גם הם סברו כמוני, אבל כמובן שהם מנסים לקבל כל הזמן חצי פשרה מפא"יניקית לטובת העניין; ופשרה מפא"יניקית בעניין הזה, אולי היא טובה למפא"י, אולי היא טובה למה שנראה כמו מפא"י.
עודד פורר: לפחות, הממשלה הזאת דומה מאוד לממשלות מפא"י בהרבה מאוד מובנים בניתוק שלהם ממה שקורה בשטח.
עודד פורר: זה פשוט מנותק לחלוטין.
עודד פורר: אם נעשה את זה כנושא חדש, ואם באמת יגידו שזה נושא חדש וזה לא יכול להיות בדיון בתוך החקיקה הזאת, זה צריך לבוא בחקיקה נפרדת, בחקיקת בזק.
עודד פורר: אנחנו כבר הוכחנו בוועדת הכספים שאנחנו יודעים להביא חקיקות בזק תוך 24 שעות שעוברות את כל המטחנה של הוועדה הזאת וגם משתנות וגם ממוצות, ובדרך כלל החוקים האלה טובים יותר.
עודד פורר: הלוואי שגם היו מבצעים אותם.
עודד פורר: אתה יודע, אנחנו העברנו למשל בבזק את חוק יסוד: הכנסת עם תקציב ייעודי לטובת פתרונות אשראי לעסקים ודווקא מתוך התקציב הזה לקחו 800 מיליון שקל לטובת הרשות הפלסטינית, וחבל - -
איתן גינזבורג: תודה רבה, חבר הכנסת עודד פורר.
עודד פורר: - - בעיקר שעד לרגע זה אנחנו מחכים למתן פתרון אותה קרן לעסקים בסיכון - -
איתן גינזבורג: חבר הכנסת פורר, תודה על הדברים.
עודד פורר: - - שאותה היה צריך להקים.
עודד פורר: היה צריך להקים - -
איתן גינזבורג: אתה רוצה להמשיך לדבר?
עודד פורר: - - - האם העניין הזה מונח על שולחן ועדת הכספים?
איתן גינזבורג: גברתי היועצת המשפטית של ועדת הכספים, בבקשה, מהי עמדתך המשפטית לגבי נושא חדש.
שגית אפיק: הצעת החוק למענק לעידוד תעסוקה באמת נועדה במקור לסייע למעסיקים שקולטים עובדים נוספים בין אלה עובדים שיצאו לחל"ת ובין אלה שהם עובדים חדשים.
שגית אפיק: ההצעה נועדה לעודד אותם – כשמה כן היא – הצעה לעידוד ומתן תמריץ בעד זה.
שגית אפיק: במסגרת דיונים שקיימה הוועדה בהצעת החוק עצמה עלתה השאלה מה היחס בין מעסיקים שהולכים לקלוט עובדים חדשים – בין שיצאו לחל"ת ובין חדשים – לבין מעסיקים ששימרו את העובדים שלהם ולא הוציאו אותם לחל"ת ולא פיטרו אותם, אבל אי אפשר לעודד אותם כיוון שהם שמרו על עובדיהם.
שגית אפיק: אני חוזר קצת אחורה: בחוק יסוד: משק המדינה שקיבלה הוועדה שבוע קודם לכן, הוועדה ביקשה לדאוג שמתוך הגדלת התקציב שהיא מעבירה למשרד האוצר במסגרת חוק יסוד: משק המדינה, לפחות חצי מיליארד יהיה שמור ומוגן בשביל אותם מעסיקים שמשמרים עובדים.
שגית אפיק: זה נחקק במסגרת חוק יסוד: משק המדינה.
שגית אפיק: במסגרת חוק היסוד, מכיוון שהוא חוק יסוד אי אפשר היה לקבוע פרטים ביחס להסדר הזה.
שגית אפיק: עכשיו הגיעה הצעת החוק הזאת לפני הוועדה, והיא אכן לא עוסקת במענקים ששימרו עובדים כי יש לה מטרה אחרת.
שגית אפיק: אבל סברה הוועדה שיהיה זה נכון להצהיר על אותן כוונות שהיו לה מלכתחילה כבר בחוק יסוד: משק המדינה, ולקבוע הוראה שאומרת שאותו סכום של חצי מיליארד, ההסדר שלו יצטרך להיות מובא לוועדת הכספים.
שגית אפיק: יש לזה קשר אינהרנטי.
שגית אפיק: בסופו של דבר אם אנחנו רוצים להסתכל על ההסדר המקיף של ההצעה ומכיוון שבמסגרת אותו הסדר עלו שאלות מה קורה ביחס לאותם עובדים ששימרו עובדים ולא הוציאו אותם לחל"ת ולא זכאים לתמריץ לפי הצעת החוק.
שגית אפיק: לכן הוועדה קבעה את אותו סעיף.
שגית אפיק: חבר הכנסת עודד פורר, הסעיף קובע שהממשלה רשאית להביא את זה בפני הוועדה גם בהצעת חוק.
שגית אפיק: אני לא יודעת איך הממשלה תביא את זה.
עודד פורר: אבל למה "רשאית"?
עודד פורר: לכן אני חושב שנכון היה לקבוע שהיא מחויבת להביא את זה לחקיקה קצובה בזמן.
עודד פורר: אז היינו מוודאים שזה אכן יקרה.
עודד פורר: "רשאית", את יודעת מה קורה ב"רשאית".
שגית אפיק: אנחנו גולשים כבר למהות אבל אני אגיד על זה שתי מילים - -
עודד פורר: המהות חשובה פה, גברתי.
שגית אפיק: אבל אני אגיד גם על זה שתי מילים.
שגית אפיק: המועד של התוכנית המפורטת נקבע בחוק יסוד: משק המדינה והוא קבוע ל-15 ביולי.
שגית אפיק: זה יהיה המועד האחרון שבו יהיה על הממשלה להביא הסדר בפני הכנסת ביחס לאותם עובדים.
שגית אפיק: הממשלה עדיין לא יודעת איך היא תביא את אותו הסדר.
שגית אפיק: לכן אנחנו כן קבענו בסעיף גם את לוחות הזמנים.
שגית אפיק: 15 ביולי קבוע.
שגית אפיק: אנחנו גם קבענו שבתוך חמישה מהמועד שבו הממשלה תחליט מה היא עושה עם אותו מענק היא תצטרך להביא אותו בפני הכנסת.
אלכס קושניר: וגם השר מגיע לפני כן.
שגית אפיק: גם השר יזכור לפני כן מה תוכניותיו כי כרגע במשרד האוצר ושר האוצר עצמו עדיין לא יודעים איך הוא ירצה לחלק - -
קטי קטרין שטרית: הוא גם נענה לבקשה של הוועדה.
עודד פורר: - - - המפעל יביא את תוכניותיו והוא לא הביא את תוכניותיו.
איתן גינזבורג: עודד.
שגית אפיק: לכן אני חושבת, לעינינו, לשאלת הנושא החדש, שכחלק מההסדר המקיף שהוועדה קיבלה נכון יהיה שהסעיף הזה יישאר כיוון שהוא סוגר את ההסדר בצורה נכונה.
איתן גינזבורג: והוא לא נושא חדש מבחינתכם.
איתן גינזבורג: בבקשה, חברי הכנסת, מישהו רוצה לדבר?
איתן גינזבורג: אלכס קושניר, בבקשה.
אלכס קושניר: יש לי שתי השגות בנושא הזה, ובמיוחד אחרי שהיועצת המשפטית דיברה זה די מחזק את מה שאני חושב.
אלכס קושניר: היועצת המשפטית אמרה במשפט הראשון שלה שהנושא לא קשור לחוק.
אלכס קושניר: את בעצמך אמרת שהחוק לא דן - -
שגית אפיק: המשפט הראשון שלי היה שהצעת החוק המקורית לא כללה את הסעיף הזה.
אלכס קושניר: לא כללה את הנושא של שימור עובדים.
אלכס קושניר: לכן המסקנה שאני מסיק מהדברים שלך היא שבהחלט מדובר בנושא חדש.
אלכס קושניר: דבר שני – יש פה המשגה בחוקים שאותי מאוד מטרידה.
אלכס קושניר: כמו שדיברנו על סעיף 12(2)(ה) בעניין מאגר המידע שכתוב שם: שנתיים או זמן קצר ביותר הנחוץ ל-, גם פה אומרים חצי מיליארד שקל או "סכום נכבד ממנו".
שגית אפיק: בסעיף זה לא כתוב.
שגית אפיק: בסעיף כתוב חצי מיליארד.
שגית אפיק: עזבו שאתם נמצאים בסוג של מדיניות העמימות מול הציבור ולא מספרים לו את כל מה שאתם רוצים לעשות - -
איתן גינזבורג: להפך, נראה לי ששר האוצר אמר שיהיה שיתוף הציבור בנושא הזה.
איתן גינזבורג: אז אין פה עמימות.
קטי קטרין שטרית: לחלוטין לא.
אלכס קושניר: יש שיקוף ציבור אבל בשוטפים משתפים את הציבור רק במה שרוצים לשתף את הציבור.
אלכס קושניר: הרי אם תסתכל על החוק אתה תראה שרוב הכסף שם מהמענקים הוא לחברות הגדולות.
קטי קטרין שטרית: אדוני היושב-ראש, אנחנו אמורים לדבר על הסעיף החדש.
קטי קטרין שטרית: עכשיו אנחנו הולכים לדבר על כל החוק?
איתן גינזבורג: לא, על נושא חדש.
קטי קטרין שטרית: אני רוצה להבין מה הסדר.
עודד פורר: אני חושב שראוי בהחלט - - -
קטי קטרין שטרית: - - -
איתן גינזבורג: חבר הכנסת פורר - -
קטי קטרין שטרית: לא, לא, אתה מנהל את הדיון.
איתן גינזבורג: נכון, ועכשיו מי שברשות דיבור זה אלכס קושניר.
קטי קטרין שטרית: - - - שלוש שעות דיון.
קטי קטרין שטרית: אנחנו שלושה ימים על החוק.
איתן גינזבורג: מי שכרגע ברשות דיבור זה אלכס קושניר.
קטי קטרין שטרית: אז בואו רק נתמקד.
עודד פורר: אני מבקש שגם תיתן אחר כך לחברת הכנסת שטרית.
איתן גינזבורג: בבקשה, אלכס.
אלכס קושניר: היא קטעה לי את חוט המחשבה.
אלכס קושניר: הייתם בשיתוף ציבור, ואמרתם שאנחנו משתפים את הציבור.
אלכס קושניר: אבל אם תשתפו את הציבור באמת ותסבירו אז מה שנובע מהחוק הזה הוא שרוב הכסף או כל כולו ילך לעסקים הגדולים.
אלכס קושניר: ודווקא אלה הקטנים שנאלצו להילחם ונלחמים עד היום על פת לחם לא זכאים לשום דבר ולא מקבלים את הכסף.
אלכס קושניר: פה מדברים על שימור עובדים שזה נושא סופר חשוב כי זה דווקא נוגע לאותם עסקים שלא פיטרו את העובדים ושמרו עליהם במהלך כל התקופה הזאת.
אלכס קושניר: לכן יש פה חשיבות גדולה לדון בנושא הזה בנפרד.
אלכס קושניר: לכן אני טוען שמדובר בנושא חדש.
איתן גינזבורג: מיקי לוי, בבקשה.
מיקי לוי: תודה רבה, אדוני היושב-ראש, אנחנו נחזור על דברים שאמרנו שהחוק הזה חטא ולא קלע.
מיקי לוי: אני אתחיל עם חצי מיליארד שקל עבור שימוש עובדים – ברוך ה', תודה רבה, שנאותו – שהכותרת של החוק תעשה שימוש הולם בנושא שימור עובדים.
מיקי לוי: ביקשנו דיווח אז היה בסוף לא שר האוצר – מי מבאי כוחו.
מיקי לוי: אם יגיע לוועדת כספים רפרנט – ואני מכיר היטב את ההיררכיה באוצר – ולא, לפחות, ראש אגף התקציבים מר שאול מרידור, נדע שוב שמזלזלים בוועדת הכספים ולא עושים לה חשבון.
מיקי לוי: אני לא מזלזל ברפרנטים – הם בוגרי האוניברסיטאות המצטיינים ביותר בכלכלה, והוותיקים פה יודעים שאני גם מגן עליהם בוועדה עצמה; אבל השר לא יבוא אם לא יבוא – תורידו את זה מהפרק, תעזבו אתכם מהשטויות.
מיקי לוי: השר לא יבוא לדווח.
מיקי לוי: אבל אם לא יבוא, לפחות – ומכיוון שזה נרשם בפרוטוקול אני מדבר לפרוטוקול כדי שאגף התקציבים ישמע ושר האוצר ישמע.
מיקי לוי: אם לא יבוא מי מטעמו ברמה של ראש אגף התקציבים תדע ועדת הכספים ששוב מזלזלים בה.
מיקי לוי: היום הסתמסתי גם עם שר האוצר, ואלה דברים אישיים ביני לבינו שאני לא יכול לפרט, אבל אני יכול להגיד לו את מה שאמרתי עכשיו.
מיקי לוי: הוועדה הזאת חייבת לדעת עם פירוט איך מחולק הכסף.
מיקי לוי: זה בלתי אפשרי שיהיה מין הישג כזה אבל לא נדע איך הוא חולק עבור שימור העובדים.
מיקי לוי: בהכנת החוק, גברתי היועצת המשפטית, היה ראוי לכתוב שהממשלה מחויבת מכיוון שהכנסת מפקחת על עבודת הממשלה וכשהממשלה לא מחויבת אז היא לא מחויבת.
מיקי לוי: גם אם יירשם "מחויבת" ממילא הממשלה הזאת, לפחות, עושה מה שהיא רוצה.
שגית אפיק: רשמנו שהיא מחויבת בחוק היסוד, חבר הכנסת מיקי לוי.
שגית אפיק: בחוק יסוד: משק המדינה כתוב שאת ההסדר הממשלה חייבת להביא בפני הכנסת.
מיקי לוי: איך אמר עודד פורר?
מיקי לוי: כמה מחסנים את צריכה כדי להכניס את כל ההתחייבויות האלה?
עודד פורר: אלברט התחיל עכשיו תוכניות בינוי כדי להכניס מחסן להתחייבויות של משרד האוצר שלא יתקיימו.
איתן גינזבורג: זה בתקציב הכנסת?
עודד פורר: אני מציע לדון בתקציב למחסן הזה כרגע.
עודד פורר: זה זמן טוב לדון בזה.
איתן גינזבורג: זה נושא חדש.
מיקי לוי: אני עוד מעט שמונה שנים כאן.
מיקי לוי: יש לי שק לא מספיק של ההבטחות שלא מולאו.
קריאה: מומשו, מומשו.
מיקי לוי: החינוך המיוחד – איזה הבטחות נתנו לי שאני אוותר על ההסתייגויות ועל הרביזיה.
מיקי לוי: את זוכרת כמה הבטיחו?
מיקי לוי: רק תוותר, רק תוותר.
קטי קטרין שטרית: אל תדאג, נפתור את הבעיה של חינוך מיוחד.
אלכס קושניר: ראיתי אתכם, לצערי הרב, אתמול מגישים הסתייגויות מהותיות.
איתן גינזבורג: לא, אלכס, אני הבטחתי.
איתן גינזבורג: לא רוצה שיפריעו לך.
קטי קטרין שטרית: אתה רוצה להחזיר אותנו לשלושה ימים - -
איתן גינזבורג: בבקשה, תסיים את דבריך.
איתן גינזבורג: חבר הכנסת קושניר.
איתן גינזבורג: מיקי לוי, אני מבקש שתדבר.
איתן גינזבורג: אל תפריעו לחבר הכנסת לוי.
איתן גינזבורג: הוא לקראת סיום דבריו, אני מקווה.
מיקי לוי: עד היום אין דיווח לוועדת הכספים בכל התקופה שחבר הכנסת עודד פורר ניהל את ועדת הכספים הזמנית למרות שבכל פתיחה היושב-ראש פתח ואמר: אנחנו מבקשים דיווח, אנחנו מאשרים פה תקציבים מתוך אחריות לאומית.
מיקי לוי: אמרת, אנחנו מאשרים את התקציבים.
מיקי לוי: רק תגידו לנו איפה שמתם את הכסף.
עודד פורר: מיקי - - - בחוק אין מחויבות.
איתן גינזבורג: חבר הכנסת פורר, לא.
איתן גינזבורג: אני לא אתן לזה.
איתן גינזבורג: אי אפשר שכל אחד ידבר מתי שהוא רוצה.
עודד פורר: - - בניגוד לחוק - -
איתן גינזבורג: חבר הכנסת לוי, אני מבקש שתסיים את הדברים.
מיקי לוי: לכן אני אומר שבאמת אני יוצא ברגשות מעורבים עם כל החוק הזה.
מיקי לוי: ראיתם שגם הצבעתי על רובו מתוך אחריות, ושלא תצפו שזה יהיה בפעמים הבאות.
מיקי לוי: בחמש השנים האחרונות הצבעתי עם הממשלה 70% מההצבעות בוועדת כספים – כל זמן שמדובר על טובת מדינת ישראל, עם ישראל ואזרחי מדינת ישראל האשימו אותי שאני בוגד.
מיקי לוי: אז אני מבקש בעניין הזה – תנו לנו את הקרדיט.
מיקי לוי: אל תביאו אותנו לידי כך שנצביע אוטומטית נגד כל הדברים – גם הטובים – הרי הממשלה הזאת תביא גם דברים טובים, לא רק רעים, לא חשוב שהיא ממשלה רעה.
מיקי לוי: אז אל תכריחו אותנו להצביע נגד.
מיקי לוי: תנו לנו את הקרדיט.
איתן גינזבורג: אתה חושב שזה נושא חדש או לא?
מיקי לוי: בוודאי שזה נושא חדש.
מיקי לוי: לכן אנחנו יושבים פה מסביב לשולחן.
איתן גינזבורג: עוד מישהו רוצה לדבר?
איתן גינזבורג: אז נעבור להצבעה.
אלכס קושניר: אני מבקש התייעצות סיעתית.
משה אבוטבול: אני נותן לך את הדקה שלך.
איתן גינזבורג: 5 דקות.
איתן גינזבורג: ב-18:39 חוזרים.
איתן גינזבורג: התייעצות סיעתית של 5 דקות.
איתן גינזבורג: אני מחדש את דיון הוועדה.
איתן גינזבורג: אני מבקש לעבור להצבעה.
איתן גינזבורג: מי בעד אישור הנושא החדש?
איתן גינזבורג: לא אושרה
איתן גינזבורג: אני קובע שהנושא לא הוכרז כנושא חדש.
אלכס קושניר: רביזיה.
איתן גינזבורג: ב-19:09 דקות נתכנס שוב לרביזיה.
איתן גינזבורג: חברים אני מבקש לפתוח את ועדת הכנסת.
איתן גינזבורג: אנחנו דנים ברביזיה שהגיש חבר הכנסת אלכס קושניר על הנושא החדש.
איתן גינזבורג: מאחר שחבר הכנסת קושניר לא נמצא הרביזיה נדחית.
איתן גינזבורג: אני מודה לחברים.
איתן גינזבורג: בוקר טוב חברים.
איתן גינזבורג: על סדר-היום יש שלושה סעיפים: שינויים בהרכב הסיעתי של ועדות הכנסת, קביעת ממלאי מקום קבועים בוועדות ובקשת הממשלה להקדמת דיון בהצעות חוק רלוונטיות לקריאה ראשונה בכל הנוגע למשבר הקורונה.
איתן גינזבורג: נתחיל עם הדברים שנשלחו אתמול, שינויים בהרכב הסיעתי של ועדות הכנסת.
איתן גינזבורג: אנחנו ביקשנו להביא להצבעת הוועדה ולדיון בוועדה מספר בקשות.
איתן גינזבורג: בקשה ראשונה היא בקשה להגדיל את - - -
מיקי לוי: הצעה לסדר, אדוני.
איתן גינזבורג: אני מזכיר לכם שאין דבר כזה בתקנון הצעות לסדר.
איתן גינזבורג: אני מנסה להבהיר את הדברים, ואחרי זה - - -
מיקי לוי: אין מה?
מיקי לוי: לא הבנו.
איתן גינזבורג: אין בתקנון דבר כזה, הצעות לסדר בוועדה.
מיקי לוי: אתה יכול לא לתת, כמו שאתה לא נותן - - - אין בעיה.
מיקי לוי: אנחנו נחיה עם זה.
איתן גינזבורג: הבנתי.
איתן גינזבורג: בוועדת העבודה, הרווחה והבריאות אנחנו מבקשים להגדיל את מספר החברים מ-11 ל-15, שיהיו שני חברי קואליציה ושניים מהאופוזיציה.
איתן גינזבורג: מי מרכז את האופוזיציה פה?
איתן גינזבורג: אני מבין שאין לכם עדיין שמות של חברי אופוזיציה, נכון, שיהיו חברי הוועדה?
בועז טופורובסקי: לא, עוד אין לנו שמות.
איתן גינזבורג: עוד אין שמות.
ארבל אסטרחן: גם לא סיעות.
איתן גינזבורג: וגם לא סיעות.
איתן גינזבורג: למרות שהבנתי ממאיר שכנראה זה יהיה יש עתיד והמשותפת.
בועז טופורובסקי: אין לנו שמות של סיעות, לוועדות.
איתן גינזבורג: אנחנו יודעים מאיזה סיעות יהיו חברים?
קריאה: תרשום יש עתיד, נעביר שמות בהמשך.
איתן גינזבורג: שניהם יהיו מיש עתיד?
קריאה: תן לי לבדוק.
איתן גינזבורג: אני אשאיר את זה בצד.
איתן גינזבורג: בוועדה לענייני ביקורת, במקום חבר סיעת דרך ארץ, יינתן חבר נוסף לסיעת הליכוד באופן כזה שיהיו ארבעה נציגים לליכוד.
איתן גינזבורג: בוועדת חוקה, חוק ומשפט, במקום חבר סיעת הליכוד, יינתן חבר נוסף לסיעת כחול לבן, כך שיהיו ארבעה נציגים לליכוד ושלושה נציגים לכחול לבן.
איתן גינזבורג: אנחנו מבקשים לקבוע שבוועדת הכנסת, חברת הכנסת מיקי חיימוביץ וחבר הכנסת רם שפע יכהנו כחברי הוועדה מטעם סיעת כחול לבן.
איתן גינזבורג: אנחנו רוצים לציין לפרוטוקול שבהודעה שאני מסרתי למליאה בעניין הרכב הוועדות נפלה טעות, ונציג סיעת ש"ס בוועדת החוץ והביטחון הוא חבר הכנסת מיכאל מלכיאלי, ולא חבר הכנסת ינון אזולאי, כמו שאמרתי בטעות.
איתן גינזבורג: עכשיו ניתן התייחסויות, למי שרוצה.
איתן גינזבורג: מיקי, אם אתה רוצה.
בועז טופורובסקי: מה עם הוועדה המיוחדת לענייני בטיחות בדרכים?
בועז טופורובסקי: אין חדש?
איתן גינזבורג: תיכף נדבר על זה, זה משהו שנמצא אצלכם.
איתן גינזבורג: מיקי, בבקשה.
איתן גינזבורג: מיקי לוי?
מיקי לוי: אני רוצה להדגיש, הממשלה הזו עשתה לה נוהל קבוע – כל דבר מביאים פטור מחובת הנחה.
מיקי לוי: זו דריסת הכנסת – פעם, פטור מחובת הנחה היו בודקים בפינצטה, מה להגיש, מה לא להגיש.
מיקי לוי: זה הפך לסחורה עוברת לסוחר, ואני מתרעם על כך, כי זה לדרוס את הכנסת, וזה שינוי סדרי דיון.
מיקי לוי: לא שזה בלתי אפשרי.
מיקי לוי: אפשרי לחלוטין, אבל ראוי היה להשתמש בכלי הזה ביתר זהירות.
מיקי לוי: להביא כל דקה ורבע על כל דבר פטור מחובת הנחה, זו חוכמה קטנה.
איתן גינזבורג: מיקי, זה הסעיף השלישי, זה עוד לא הסעיף הזה.
מיקי לוי: זה לא משנה, אני מדבר על הכול כהצעה לסדר, אחרת אני אגיד את זה גם כשזה יגיע לשלישי, אל תדאג.
מיקי לוי: הייתי צריך להגיד משהו לפרוטוקול.
איתן גינזבורג: מישהו רוצה להתייחס לשינויים בהרכבי הוועדות?
איתן גינזבורג: לגבי ועדת העבודה, הרווחה והבריאות – יהיה חבר אחד ליש עתיד וחבר אחד לרשימה המשותפת.
איתן גינזבורג: את השמות תביאו אחר כך.
איתן גינזבורג: מי בעד השינויים בהרכבי הסיעות?
אלכס קושניר: רגע, רגע.
אלכס קושניר: אני מבקש התייעצות סיעתית על הסיפור הזה, כי אנחנו לא מכירים את זה.
איתן גינזבורג: נעשה התייעצות סיעתית.
איתן גינזבורג: אלכס, תיכף תקבלו התייעצות סיעתית.
איתן גינזבורג: אני רוצה לבקש את אישור הוועדה לקביעת ממלאי מקום קבועים בוועדות הכנסת.
איתן גינזבורג: בוועדת החוץ והביטחון, מטעם סיעת יש עתיד-תל"ם, שלושה ממלאי מקום: חבר הכנסת מאיר כהן, רם בן ברק ויואב סגלוביץ.
איתן גינזבורג: מטעם ישראל ביתנו: אלי אבידר.
איתן גינזבורג: מטעם ימינה: איילת שקד.
איתן גינזבורג: מטעם סיעת מרץ: יאיר גולן.
איתן גינזבורג: בוועדת כספים – מטעם ימינה: מתן כהנא.
איתן גינזבורג: מי בעד ממלאי המקום?
מכלוף מיקי זוהר: רגע, אולי נוסיף גם אצלנו, לא?
מכלוף מיקי זוהר: מהקואליציה, ממלאי מקום.
ארבל אסטרחן: באיזה ועדה?
מכלוף מיקי זוהר: לוועדת כספים וחוץ וביטחון.
עוזי דיין: את הכספים כבר אמרת?
עוזי דיין: תגיד את זה עוד פעם.
ארבל אסטרחן: אנחנו צריכים שמות.
מכלוף מיקי זוהר: אז אני אגיד.
מכלוף מיקי זוהר: לוועדת כספים – כמה ממלאי מקום אפשר, עד שלושה?
קריאה: עד חמישה.
איתן גינזבורג: למה זה כל כך חשוב?
איתן גינזבורג: זה חשוב?
עוזי דיין: אז מי בוועדת כספים ממלא מקום?
ארבל אסטרחן: בחוץ וביטחון זה יותר חשוב כי רק ממלאי מקום יכולים להיכנס.
איתן גינזבורג: מתן כהנא ממלא מקום של ימינה.
עוזי דיין: זהו?
עוזי דיין: ואני ממלא מקום של - - - , לא כתוב לך?
מכלוף מיקי זוהר: בכספים כמה, שלושה?
מכלוף מיקי זוהר: אפשר עד שלושה ממלאי מקום בכספים, חוץ וביטחון.
מכלוף מיקי זוהר: אז בכספים שלושה ממלאי מקום.
איתן גינזבורג: אני חושב שאמרנו בפעם שעברה, לא?
איתן גינזבורג: לא אמרנו?
איתן גינזבורג: בכספים לא אמרנו בפעם שעברה?
איתן גינזבורג: לא מינינו ממלאי מקום?
איתן גינזבורג: אז אלכס קושניר מטעם סיעת ישראל ביתנו.
מכלוף מיקי זוהר: בכספים שלושה ממלאי מקום, ובחוץ וביטחון שלושה ממלאי מקום.
מכלוף מיקי זוהר: אני אגיד לכם את השמות.
קריאה: שלכולם אפשר יהיה להוסיף ממלאי מקום.
איתן גינזבורג: לא, אבל אנחנו לא עושים בצורה גורפת בדרך כלל.
איתן גינזבורג: מיקי, מי ממלא מקום בחוץ וביטחון?
מכלוף מיקי זוהר: נתחיל קודם כל בכספים.
מכלוף מיקי זוהר: בכספים, ממלאת מקום – מאי גולן.
איתן גינזבורג: מאי גולן.
מכלוף מיקי זוהר: רגע אחד, אני מסתכל על כל השמות כדי שאני לא אשכח אנשים.
מכלוף מיקי זוהר: מאי גולן.
מכלוף מיקי זוהר: אבי דיכטר.
איתן גינזבורג: יש שם שלושה חברים.
מכלוף מיקי זוהר: שלושה ממלאי מקום, בכספים.
מכלוף מיקי זוהר: מאי גולן, אבי דיכטר ואתי עטיה.
מכלוף מיקי זוהר: בחוץ וביטחון – דוד ביטן, שלמה קרעי, טלי פלוסקוב.
איתן גינזבורג: כמו שביקש מיקי זוהר, מטעם הליכוד, בחוץ וביטחון יהיו דוד ביטן, שלמה קרעי וטלי פלוסקוב.
איתן גינזבורג: בוועדת כספים – הרגע אמרתם אלכס קושניר.
רומן גרביץ: כן, כן.
רומן גרביץ: קושניר ממלא מקום של - - -
איתן גינזבורג: כתבנו את זה כבר.
רומן גרביץ: ואלי אבידר - - -
איתן גינזבורג: את זה כבר אמרנו.
איתן גינזבורג: בוועדת כספים, מטעם הליכוד – מאי גולן, אבי דיכטר ואתי עטיה.
איתן גינזבורג: אמרנו שמישראל ביתנו אלכס קושניר.
איתן גינזבורג: מי בעד אישור ממלאי המקום?
איתן גינזבורג: בעד אישור מינוי ממלאי המקום – 8
איתן גינזבורג: ההצעה התקבלה.
אלכס קושניר: מה שסוכם כרגע עם מאיר כהן, שאנחנו נצביע על ההגדלה ולא נגדיר את הסיעות של האופוזיציה, אלא זה ייקבע - - -
איתן גינזבורג: היועצת המשפטית אומרת שאי אפשר.
ארבל אסטרחן: אין לזה משמעות.
ארבל אסטרחן: אי אפשר להביא את זה למליאה כי זה לא הרכב של ועדה.
ארבל אסטרחן: אי אפשר להגיד: יהיו בוועדה נציגים של האופוזיציה.
מכלוף מיקי זוהר: אבל תוכלו להחליף אחר כך.
מיקי לוי: הוא צריך שם כדי לעמוד על הדוכן ולהקריא.
אלכס קושניר: לא, הוא לא צריך שם כרגע, הוא צריך את הסיעה.
ארבל אסטרחן: הוא חייב סיעה.
איתן גינזבורג: אני צריך סיעה.
מיקי לוי: סיעה ושם.
איתן גינזבורג: לא, סיעה.
איתן גינזבורג: שם אפשר להחליף אחר כך.
איתן גינזבורג: לפחות סיעה.
איתן גינזבורג: אפשר אחרי זה להחליף ביניכם אם אתם רוצים.
מכלוף מיקי זוהר: אפשר להחליף אחרי זה.
אלכס קושניר: אז אני כן צריך חמש דקות.
אלכס קושניר: 1.
אלכס קושניר: הצעת חוק קיום דיונים באמצעים טכנולוגיים (הוראת שעה-נגיף הקורונה החדש) (מ/1308)
אלכס קושניר: 3.
אלכס קושניר: הצעת חוק לייעול האכיפה והפיקוח העירוניים ברשויות מקומיות << נושא >>
איתן גינזבורג: בינתיים, עד אז, אני רוצה להעלות את הנושא הזה של הצעות החוק כפי שביקשה הממשלה.
איתן גינזבורג: הממשלה הגישה – הבוקר, חייבים לציין – שלוש בקשות.
איתן גינזבורג: על פניו, אני לא נוהג לתת פטורים לחוקים שמובאים ברגע האחרון, אבל אנחנו נמצאים בצוק העתים.
איתן גינזבורג: אנחנו נמצאים בתקופה של קורונה, בתקופה שבה הממשלה עובדת מעכשיו לעכשיו כדי לתת מענה לאזרחים וכדי לתפקד בצורה יעילה יותר במשבר המתגלגל הזה.
איתן גינזבורג: לכן, אם הייתה פה הצעת חוק שפשוט רוצים אותה, אבל היא לא מחויבת המציאות, כנראה שלא היו מזדרזים להעלות אותה על סדר-היום.
איתן גינזבורג: מכיוון שפה מדובר על נושאים שקשורים לניהול המדינה וניהול משק המדינה בתקופת הקורונה, חשבתי שראוי שנעלה את זה ונדון בכך.
איתן גינזבורג: זה נראה לי חשוב, זה נראה לי מועיל, גם לאזרחים, גם לתפקודה של הממשלה.
איתן גינזבורג: בכל מקרה, מדובר בפטור מחובת הנחה של יומיים.
איתן גינזבורג: הרי מדובר בהצעת חוק ממשלתית, שבתוך יומיים זה עולה למליאה, ולכן זה לא נראה לי משהו דרמטי.
איתן גינזבורג: במקום שזה יידון ביום רביעי, זה נידון היום, זו לא נראית לי דרמה גדולה, ולכן אני מבקש שנדון בהן.
איתן גינזבורג: מדובר בשלוש הצעות חוק, כפי שנשלח אליכם.
איתן גינזבורג: הצעת חוק ראשונה היא: הארכת תקופות ודחיית מועדים בענייני הליכי מס (הוראת שעה – נגיף הקורונה החדש).
איתן גינזבורג: הצעה שנייה היא: חוק לייעול האכיפה והפיקוח העירוניים ברשויות המקומיות (הוראת שעה)(תיקון מס' 5).
איתן גינזבורג: ההצעה השלישית היא: הצעת חוק קיום דיונים באמצעים טכנולוגיים (הוראת שעה – נגיף הקורונה החדש) (דיונים בבתי משפט ובבתי דין בהשתתפות עצורים, אסירים וכלואים).
איתן גינזבורג: מדובר בשלוש הצעות חוק שבאות לייעל - - -
קריאה: הקראת סדר אחר.
איתן גינזבורג: הקראתי סדר אחר?
איתן גינזבורג: לא שמתי לב.
איתן גינזבורג: זה מה שהונח לי.
איתן גינזבורג: קראתי את שלושתן.
מיקי לוי: הסדר יישמר?
איתן גינזבורג: כן, אין לזה משמעות.
איתן גינזבורג: שלוש הצעות חוק – שתי הצעות חוק שמטרתן לשפר את פעילות הרשויות בכל הנוגע להתמודדות עם הקורונה, ואחד בנושא דחיית מועדים למיסים וכולי.
איתן גינזבורג: אז אנחנו נפתח לדיון.
איתן גינזבורג: יש נציג ממשלה?
איתן גינזבורג: אנחנו דנים כרגע בהצעת חוק קיום דיונים באמצעים טכנולוגיים בבתי משפט ובבתי דין בהשתתפות עצורים, אסירים וכלואים.
איתן גינזבורג: מטעם משרד המשפטים, גברת מרגנית לוי, יועצת לשר המשפטים.
מרגנית לוי: בוקר טוב אדוני יושב-הראש וחברי הוועדה.
מרגנית לוי: אנחנו מדברים על הצעת חוק שהתכלית שלה ליצור תשתית להשתתפות של – סליחה?
איתן גינזבורג: אם תתקרבי למיקרופון זה יעזור.
מרגנית לוי: אתם שומעים אותי עכשיו יותר טוב?
מרגנית לוי: מדובר בהצעת חוק שהמטרה שלה היא ליצור תשתית להשתתפות של עצורים, אסירים וכלואים – כלואים זה המונח של עצורים בבתי הדין הצבאיים – בדיונים.
מרגנית לוי: אני אתייחס קודם לדחיפות, כי זה - - -
איתן גינזבורג: אנחנו דנים רק בדחיפות, לא במהות החוק.
איתן גינזבורג: מהות החוק תידון בוועדה הרלוונטית.
איתן גינזבורג: אנחנו דנים רק בדחיפות, למה נדרש פטור.
מרגנית לוי: בסדר גמור.
מרגנית לוי: ההסדר המוצע כאן מחליף כמה הוראות שעוגנו בחיקוקים שונים, גם בתקש"חים, אבל גם בחוק סדר הדין הפלילי, שחוקקה הכנסת, שעוסק במעצר חשוד בעת מניעה לקדם חקירה.
מרגנית לוי: בחוק הזה קבעה הכנסת רכיב שמדבר על בחינת חיוניות המעצר, שאומר שמעצרים בתקופה הזאת לא יבוצעו, אלא אם כן יש חיוניות שמצדיקה את ביצוע המעצר.
מרגנית לוי: ההוראה הזו, שנוגעת לחיוניות המעצר, שמאזנת את ההסדרים של מעצרים והופכת אותם למידתיים יותר, אמורה לפוג ב-8 ביוני.
מרגנית לוי: הוראות אחרות שקבועות בתקש"חים אמורות לפוג ב-15 ביוני, שמדברות על הבאת אסורים ועצירים לדיונים בבתי המשפט; ומכאן הדחיפות בבקשת הפטור של הממשלה מחובת הנחה.
איתן גינזבורג: מישהו רוצה לשאול שאלה?
מיקי לוי: את יכולה לפרט את האמצעים הטכנולוגיים שבאמצעותם זה יתבצע בבקשה?
מרגנית לוי: כן.
מרגנית לוי: כמובן, זה נוגע להסדר המהותי, אבל אין בעיה, אני אפרט.